Борис Младенов-Young
Далече от природата, затворен…

chitanka.info

Далече от природата, затворен

в бетонен град, сред пушек и неон,

като дърво, изтръгнато из корен,

в саксия сякаш вехна на балкон.

Растенията, с листите зелени,

в един изтънчен и раним процес,

от слънце ако дълго са лишени,

прекъсват всякакъв фотосинтез.

Така и клетките на мойта кожа,

ако за месеци…, година, две

на слънчеви лъчи не ги изложа,

развивам авитаминоза D[1].

И костите ми стават ден след ден,

по-меки от на бройлер изроден!

Сидни, Австралия — 2016 г.

[1] Липса на витамин D. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.